**MOLITVE VJERNIKA**

**6. NEDELJA KROZ GODINU – C (13. veljače 2022.)**

1. Gospodine, nadahnjuj naše pastire: papu našega Franju, biskupa Božu, sve svećenike, redovnike i redovnice da jasno čuju Tvoj glas i prepoznaju Tvoju volju u svakodnevnim životnim situacijama, molimo Te:
2. Gospodine, uvijek nas iznova podsjećaj da si Ti jedini onaj uz kojeg možemo kao tvoja zajednica uspijeti u životu i navještati Tvoju riječ svakome, molimo Te:
3. Gospodine, pomozi nam da u teškim životnim putevima budemo poput stabla koje korjenje pušta potoku, izvoru vode, ali granje vije u visine kako bi bilo bliže tebi i tvojoj ljubavi, molimo Te:
4. Gospodine imamo samo svoje srce koje ti možemo ponuditi, ali to srce je jedino koje tražiš, vodi ga i nadahnjuj u odabiru pravednih i važne odluka, ali i kada moramo prihvatiti odluke drugih, molimo Te:
5. Čuvaj nas onih koji bi voljeli da im služimo i da se u njih uzdamo kao vodiče u ovome svijetu. Omogući nam da te spremni sljedimo u ostvarivanju Tvojega kraljevstva, molimoTe:
6. Gospodine, sve one koji su siromašni, bolesni, ostavljeni privedi u svoje kraljestvo i budi im milostiv, molimo Te:
7. Blagoslovi sve one duše za koje nema tko bi molio, za sve naše drage pokojne, umiruće, nerođene, uvedi ih u svoje Kraljevstvo mira i bezuvjetne ljubavi, molimo Te: